Nr.8335/11.05.2023
REFERAT DE APROBARE
la proiectul de hotărâre privind aprobarea contractării unui împrumut în valoare de 2.000.000 lei, 
în conformitate cu prevederile art.1 din Ordonanța de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului

Subsemnatul Bucuroiu Constantin, primar al oraşului Boldeşti-Scăeni, vă supun spre analiză şi aprobare „Proiectul de hotărâre privind aprobarea contractării unui împrumut în valoare de 2.000.000 lei, în conformitate cu prevederile art.1 din Ordonanța de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului.
În baza Ordonanței de Urgență nr.57/2019 – privind Codul Administrativ, a Legii nr.273/2006 – privind finanțele publice locale, a Ordonanței de Urgență a Guvernului nr.64/2007 privind datoria publică, a Ordonanței de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului și a Hotărârii Guvernului nr.9/2007 privind constituirea, componența și funcționarea Comisiei de autorizare a împrumuturilor locale, vă prezint următoarele:
Orașul Boldești-Scăeni derulează, începând cu data de 13.04.2021, proiectul cu titlul „Îmbunătăţirea serviciilor educaţionale, cultural-recreative şi a spaţiilor publice urbane din oraşul Boldeşti-Scăeni”, Cod SMIS2014: 126450, cofinanţat prin Fondul European de Dezvoltare Regională prin Programul Operaţional Regional 2014-2020, în baza Contractului de Finanţare nr. 6.847 / 13.04.2021, încheiat cu Ministerul Dezvoltării, Lucrărilor Publice şi Administraţiei, în calitate de Autoritate de Management pentru Programul Operaţional Regional 2014-2020, şi Agenţia pentru Dezvoltare Regională Sud Muntenia, în calitate de Organism Intermediar.
	Proiectul cuprinde 5 componente: 
1. "Construire şi dotare 8 Săli de clasă şi spaţiu servit masa Şcoala Gimnaziala Mihai Viteazul, oraşul Boldesti-Scăeni", JUDEŢUL PRAHOVA;
2. "Centru multifuncţional cultural-educaţional Boldeşti-Scăeni" (fost Club Boldeşti);
3. "Construire trotuar şi pistă pentru biciclişti pe şoseaua Ploieşti-Văleni (DN 1A), Oraş Boldeşti-Scăeni”;
4. „Construire trotuar pe Strada Monumentului, Oraş Boldeşti-Scăeni”;
5. "Modernizare Strada Liceului".

Valoarea totală a proiectului este de :25.658.335,14 lei cu TVA
Valoarea eligibilă nerambursabilă a proiectului este de: 11.724.452,67 lei cu TVA
Valoarea cofinanțării eligibilă de 2% este de: 239.271,39 lei cu TVA
Valoarea totală a cheltuielii neeligibile: 13.694.611,08 lei cu TVA
Pentru derularea proiectului este necesară contractarea unui împrumut din Trezorerie in valoare de 2.000.000,00 lei, in conformitate cu prevederile ORDONANŢEI DE URGENȚĂ nr. 24 din 12 aprilie 2023 privind unele măsuri fiscal-bugetare destinate acordării unor împrumuturi din Trezoreria Statului.
	Faţă de cele mai sus prezentate propun aprobarea contractării unui împrumut în valoare de 2.000.000 lei, în conformitate cu prevederile art.1 din Ordonanța de Urgență a Guvernului nr.24/2023 pentru unele măsuri fiscal-bugetare privind acordarea unor împrumuturi din Trezoreria Statului.
	În speranţa aprobării, vă mulţumesc anticipat!

